अमेरिका : एंटीफा को "आतंकवादी" घोषित करने की ट्रंप की योजना, नागरिक स्वतंत्रता के लेकर एक्टिविस्ट चिंतित
अमेरिका के राष्ट्रपति डोनाल्ड ट्रम्प ने 31 मई को सोशल मीडिया पर घोषणा की कि उनके प्रशासन की योजना एंटीफा (Antifa- Anti Facist) को "आतंकवादी संगठन" घोषित करने की है। ये घोषणा ट्रम्प के आधिकारिक ट्विटर हैंडल पर की गई थी और प्रशासन अभी तक यह स्पष्ट नहीं कर सका है कि इस फैसले को कैसे लागू किया जाना है। ट्रम्प का ट्वीट ऐसे समय में आया है जब अमेरिका 25 मई को जॉर्ज फ्लॉयड की हत्या के बाद शुरू हुई पुलिस हत्याओं के ख़िलाफ़ देशव्यापी विरोध प्रदर्शनों की चपेट में आ गया है।
नेता और वरिष्ठ अधिकारी बार-बार इस विरोध के लिए एंटीफा और "बाहरी आंदोलनकारियों" को दोषी ठहरा रहे हैं। इसमें राष्ट्रपति ट्रम्प की रिपब्लिकन पार्टी और उनके प्रशासन के अधिकारी शामिल हैं। इनमें अमेरिकी अटॉर्नी-जनरल विलियम बर्र ने इन प्रदर्शनों को दंगा क़रार देते हुए दावा किया था कि इस हिंसा के पीछे एंटीफा है।
विपक्षी डेमोक्रेटिक पार्टी से संबंधित अधिकारियों द्वारा भी इसी तरह के आरोप लगाए जा रहे थे। मिनेसोटा जहां फ्लॉयड की हत्या गई थी उसके राज्य प्रशासन ने बाहरी लोगों पर विरोध प्रदर्शनों में शामिल होने का आरोप लगाया है। राज्य के सार्वजनिक सुरक्षा विभाग के प्रमुख जॉन हैरिंगटन ने भी मीडिया से बात करते हुए दावा किया कि मिनियापोलिस के विरोध प्रदर्शनों में गिरफ़्तार किए गए लोगों में से कम से कम 20% राज्य के बाहर से थे। लेकिन इसे पुष्ट करने के लिए कोई आंकड़े नहीं दिए गए हैं।
फिर भी कई लोगों ने एंटीफ़ा को "आतंकवादी" घोषित करने को लेकर गंभीर चिंताएं जताई हैं। हालांकि 2001 का अमेरिकी पैट्रियट अधिनियम कुछ संगठनों को आतंकवादी के रूप में घोषित करने की अनुमति देता है लेकिन अमेरिका में देश के संगठन को इस तरह घोषित करने की कोई मिसाल नहीं है।
यह एंटीफा की संरचना और संगठन या इसकी कमी के साथ और भी जटिल है। एंटीफा एंटी-फासीवादी आंदोलन का लघुरुप है। यह एक छोटा ज़मीनी स्तर का आंदोलन है जिसका अमेरिका में बढ़ते अल्ट-राइट और फार-राइट समूहों की प्रतिक्रिया में उद्भव हुआ है। जर्मनी और यूरोप के अन्य हिस्सों में एंटीफ़ा विरोध से प्रेरित होकर यहां इस आंदोलन की कोई संगठनात्मक संरचना नहीं है।
अमेरिका में पहले संशोधन अधिकार को लेकर आतंकवादी समूह के रुप में इस तरह के आंदोलन को प्रतिबंध करने के परिणाम और इस तरह की घोषणा के निहितार्थों को लेकर एक्टिविस्ट ने चिंता व्यक्त की है। ट्रम्प के बयानों पर प्रतिक्रिया देते हुए अमेरिकन सिविल लिबर्टीज यूनियन (एसीएलयू) ने कहा कि "आतंकवाद एक स्वाभाविक राजनीतिक घोषणा है जिसका आसानी से दुर्व्यवहार और दुरुपयोग होता है।"
एसीएलयू ने यह भी कहा कि देश के संगठन को आतंकवादी घोषित करने के लिए "क़ानू 2833 नी अधिकार" बहुत कम है। "इस तरह की घोषणा महत्वपूर्ण उचित प्रक्रिया और पहले संशोधन की चिंता को बढ़ाएगी।"
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva